kombinácia liekov
Dobrý deň, prosím môže sa pri užívaní Citalec 10 užiť Ibalgin? Som alergická na Valetol. Ďakujem
Dobrý deň,
ďakujeme za Vašu otázku.
Medzi liekmi Citalec a Ibalgin bola pozorovaná klinicky stredne závažná interakcia v dôsledku ktorej je prítomné zvýšené riziko gastrointestinálnych vredov a krvácania. Pacienti s anamnézou gastrointestinálnej toxicity, najmä starší ľudia, majú hlásiť akékoľvek nezvyčajné abdominálne príznaky (najmä krvácanie v tráviacom trakte), obzvlášť v začiatočných štádiách liečby. Valetol obsahuje v zložení 3 liečivá - propyfenzón, paracetamol a kofeín a alergická reakcia mohla byť prítomná iba na jednu z uvedených liečiv. Ak však nie sú k dispozícii iné voľnopredajné možnosti liečby bolesti, príležitostné užitie lieku je možné. V prípade obáv Vám odporúčam liečbu bolesti konzultovať s lekárom, ktorý pozná Váš zdravotný stav najlepšie.
Prajem pekný zvyšok dňa.
S pozdravom
PharmDr. Veronika Kiabová